**Una de teatre**

|  |  |  |  |
| --- | --- | --- | --- |
| **Nom de l’activitat** | Branques: *Noies Guia/Raiers/Ràngers* | | |
| **Durada** | 45’ | **Espai** | Qualsevol lloc |
| **Material** | Res | | |
| **Resum de l’activitat** | Els infants representaran petites situacions mitjançant Teatre de l’Oprimit per observar i analitzar la desigualtat i el sexisme | | |
| **Objectius a assolir** | Aprendre a reconèixer i saber com actuar contra les desigualtats i les actituds sexistes | | |
| **Desenvolupament de l’activitat** | Es dividirà el grup en diversos equips. Cadascun d’ells interpretaran una o dues situacions de la llista, que reflecteixen espais on és força possible que és visibilitizin actituds sexistes, desigualtats o micromasclismes. Els infants prepararan una actuació que visibilitzi aquests fets i la representaran als altres. Un cop s’hagi acabat la primera representació la tornaran a realitzar. Aquesta vegada, però, els espectadors poden parar l’obra quan desitgin per substituir un personatge i canviar el desenvolupament d’una escena o situació, evitant l’actitud sexista. Així ho realitzaran tots els grups, i cada infant tindrà l’oportunitat de poder “interrompre i resoldre” l’obra d’un altre company.  Llista de possibles situacions que poden ser interessants  -La Carta als reis i el matí de Reis: Els regals sexistes, regals “per a noies” o regals “per a nois”....  -L’adolescent que tria uns estudis: La família/amics/escola el condicionen en base a “això és una carrera de noies/nois…” o similar, avui en dia els tòpics de sexe per professió o estudis persisteixen (enginyeries, educació infantil….)  -Entrevista de feina: preguntes sexistes com ara “Tens parella?” “Vols tenir fills?  Altres:  -Escenes de relació de parella (tant d’adolescents com d’adults), escenes de divisió de tasques laborals i domèstiques, llenguatge possessiu (la MEVA nòvia…), “com t’has de vestir”…  -Com es du a la vellesa (divisió de tasques i oci, altres rols…)  -Cànons de bellesa: casos on ens afecten severament com ara els trastorns de conducta alimentària, depilació... | | |
| **Avaluació de l’activitat** | Es farà una reflexió en base a quines actituds s’han mostrat i com els infants han reaccionat i intervingut. Així podrem no sols donar visibilitat als problemes actuals sinó també reflexionar sobre que hi podem fer. | | |